Nach ere Untersuechig und eme Weheschriibertescht bin ich vo de Hebamme na i die richtigi Atemtechnik igweiht worde. Und sie het am Schappi  "versproche", dass er bis am Ändi vo de Geburt chöni uf 3 zähle. (Müend en eifach Fröge…) Ungefähr am 12i sind mer denn is Geburtszimmer umzoge. Und denn isch es so langsam richtig los gange. D Wehe sind immer stärker worde und ich wär eigentlich gern id Badwanne. Ich han aber zerscht na müesse s resultat vo eme Bluettescht abwarte. (Wäg mim höche Bluetdruck.) Das Resultat isch denn aber gar nie cho und ich han nöd id Badwanne dörfe.